हक्कानी को आंतकवादी संगठन घोषित करने की तैयारी  
अमेरिकी विदेश मंत्री हिलेरी क्लिंटन ने ये जानकारी देते हुए कहा कि हक्कानी नेटवर्क अफगानिस्तान में सबसे खतरनाक आतंकवादी संगठन माना जाता है।
अमेरिका ने हक्कानी नेटवर्क को विदेशी आतंकवादी संगठन घोषित करने की तैयारी कर ली है। अमेरिकी विदेश मंत्री हिलेरी क्लिंटन ने ये जानकारी देते हुए कहा कि हक्कानी नेटवर्क अफगानिस्तान में सबसे खतरनाक आतंकवादी संगठन माना जाता है। क्लिंटन ने कहा कि अमेरिका आतंकवाद के खिलाफ अपनी लड़ाई जारी रखेगा और खासकर उनके खिलाफ जो खुद को पाकिस्तान के भीतर महफूज समझ रहे हैं। उन्होंने कहा कि अमेरिका पाकिस्तान के साथ मिलकर ऐसे आतंकी संगठनों का सफाया करेगा। अभी कुछ दिन पहले ही अमेरिकी सेना के ज्वाइंट चीफ्स ऑफ स्टाफ माइक मलेन ने कहा था कि हक्कानी नेटवर्क पाकिस्तानी खुफिया एजेंसी आईएसआई की मदद से अपनी गतिविधियां चला रहा है।